bg ky ru en en en en en en ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky bg ky ky ky ce tt ky ky ky ky ky tt ky ky krc ky ky ky ky ky ky ky ky ky ky mn ky tt ky ru ky ky ky ky ky ky kk ky ky ky ky tt ky tt ky mn tyv ky ky kk ky kk ky ky mn ky ky ky ru ky ru ky ky ky ky ru ky ky ky ky bg ky ky ru ky ky ky ky ky ky ky ky ky tt ky ky ky ky ky ru ky ky ky ky ru ky ky ky ky ru ky ky mn tt ru ky ru krc ru ky ru ru ky ru ky ru ky bg ru ru ky ru ky ru ky ru ky ru ky mn ru ky ru ky ru ky en en en en en en en en en ru
"Ислам маданияты", 2010 - 14-бет: •
Аттиң, адамдардын баары өмүр жашоосун туура пайдаланса кана? Адамдардын баары жашоодогу максатын билсе кана? Кайдан келдик, кайда жүрөбүз, кайда барабыз? Эгер адамдардын баарынын башына ушул суроолор келип, ага жооп издешсе, балким жашоо жолу азыркыдан башкача болоор эле? Адамдын бактысыз болуусуна ким күнөөлүү? Адам өзүбү же башкаларбы?
Жакын жердеги акыр-чикирден жагымсыз жыттын киргенине да кайыл болуп, аңырайта ачып койгон терезеден алгылыктуу жел кирбей бөлмө ичи үп болуп ысып кетти. Бөлмөдө эки керебет, экөөнүн ортосунда бир майда-чүйдө койгонго жараган столчо, бурчта кийим илгич, андан башка көзгө урунаарлык эч нерсе жок. Керебеттин биринде эки жамбашын жаздык менен сүйөтүп койгон абышка отурат. Ээгинде бир тал сакалы болбогон менен, кара-көк тартып бошошуп калган беттери, кабат-кабат бырыш баскан маңдайы, кеберсип жарылган эриндеринин арасынан көрүнүп турган тишсиз бүйлөсү, анын бир топ жашты жашап койгонун айтып турат. Абышка ысып кетти окшойт, маңдайынан сызылып чыккан терин жеңи менен сүртүп койду. Көптөн бери отурганга жамбаштары талып, жаткысы келди. Бирок өз алдынча жата албастыгын эстеп эшик тарапты үмүт кыла бир карап койду. Жанындагынын чыгып кеткенине бир топ болсо да али кире элек, телевизор көрүп атса керек кыязы. А тиги тамак ташыган эмеси саат бир болмоюнча кире койбойт. Бир жамбашындагы жаздыкты акырын жылдырып, ошол тарапка бир аз кыйшайып катуу онтоп алды да, кайра тынчып калды. Баары бир жата алчудай эмес. Кыймылсыз болуп калган буттары жерге көздөй тартып, жамбашы үзүлчүдөй сыздап ооруп кетти. Айла жок бирөө киргенге чейин баары бир күтүү керек.
Абышканын мындай абалга калганына эки айча болду. Ага чейин өз аягы менен басып, эшикке кирип чыгат эле. Анча-мынча кармап калчу талма оорусун эске албаганда карыялар үйүндөгү тыңдардын бири болчу. Анан кокус эле эки буту иштебей калды да, минтип жатса тура албай, турса жата албай бирөөнүн колун карап калды.
Азыр эле жатууга алы келбей, эшиктен көзү өтүп бирөөнү күтүп жаткан абышка да, өзүнүн ушундай оор абалга туш болуусуна ким күнөөлүү экенин билбей ойго батып отурду. Өзүбү, же багып чоңойтуп койгондон кийин карабай, аялын ээрчип кеткен жалгыз баласыбы? Чындыгында баласын аябай жакшы көрчү. Жалгыз бала деп, өзү жебегенди жедирип, өзү кийбегенди кийдирип чоңойткон болчу. Апасы кайтыш болуп калгандан соң, өгөй эне балага катуу тийип коёт деп үйлөнбөй да койгон болчу. Баласы да ар нерсеге шыктуу эле. Мектепти жакшы аяктады. Мектепти бүтөөр жылы өзүнчө намаз үйрөнөм деп мечитке бара калчу. Баса ошонун айынан бир жолу баласына катуу тийгенин эстеди абышка. Мечиттен келген бала атасына:
- Мектепти бүтүп, медресеге окууга кирсем кантет, ыя, ата - деп калбаспы. Ошондо үстүнө кайнак суу куюп жибергендей чоочуп:
- Ыя, эмне дейт мобу акылсыз. Сен эмне тиги Кашкабаштай молдо болоюн дейсиңби? Ой, бир айылга бир эле молдо жетет! - деп кыйкырган.
- Мен эмне, Кашкабаштын молдочулугун талашайын деп атамбы, - деп, баласы да өз оюн бергиси келген эмес.
- Ой, жетишет көп сүйлөбө! Башына топу кийип, аялдардай болуп этегиңди тепкилеп, качан ким өлө калат экен бара койсом деп ар кимдин өлүмүн тилеп жүрөсүңбү? Жоок балам, сен зыңкыйып костюм-шым кийген, галстук байланган интеллигентный адам болосуң - деген. Атасын көндүрө албастыгына көзү жеткен бала, эмне дээр экен дегенсип:
- Ата, жок дегенде сенин өзүңө жаназаны мен окусам жакшы эмеспи - деп тийише сүйлөгөн атасына. Ошондо баласынын сөзүнө чындап жини келип:
- Ой, атаңдын оозу... мага жаназа-маназа окубай-этбей эле кой. Тим эле тиги дүйнөгө барып келгенсип, жаназаңдын да, бейишиңдин да кереги жок. Тур, ишиңди кыл, экинчи мечитти көздөй басканыңды көрсөм элеби, атаңды гана таанытып койбосом! - деп кагып-силкип койгон.
Кийин баары өз ниетиндегидей болду. Баласы Москвадан окуп, ошоякта иштеп калды. Костюм-шым кийди, галстук байланды. Орус аялга үйлөндү. Атанын бар же жок экени менен да иши болбой калды. Ырас бир жолу аялы, баласы менен келип кетти. Кеткенде да жөн кетпей үйүнү сатып, атасын бирөөнүн үйүнө киргизе салды да, мен акча жөнөтүп турам, ошону менен жашай бересиң деп кетти. Ошол бойдон кабарсыз. Өзү эптеп өлбөстүн күнүн көрүп жүргөн. Анан какаганга муштаган болуп талма оорусуна кабылды. Эч ким жок жалгыз жүрүп бир күн өлүп каласың, андан көрө борборго барып карыялар үйүнө кирип ал, тынч жашайсың дешкенинен бул жакка келе берген. Эми минтип ордунан да жыла албай калып отурат.
- Уфф! Абышка оор үшкүрүп алды. Анын чылпактаган, жүлжүгүй бирок нуру өчө элек көздөрүнөн не баласына не өзүнө не тагдырына болгон таарыныч билинбеди. Болгону батыраак бирөө кире калып, ордуна жаткызып койсо экен деген гана жалбаруу сезилип турду. Аңгыча тилегени кабыл болуп эшиктен тамагын көтөрүп багуучу аял кирип келди. Аны менен жарашыктуу кийинген бир жаш жигит кошо кирди. Аял эми тааныштырайын деп калды эле тиги андан озунуп:
- Ассаламу алейкум ата. Мен сиздерди зыярат кылганы келдим эле, эгер сизге зыян кылбасак бир аз сүйлөшүп отуралы - деп, анын жообун күтпөй эле бош турган керебетке отурду. Абышка аялга кол жаңсап, жаткызып кой дегенсиди. Качан гана аял аны жакшылап жаткырып жайгаштыргандан кийин, эмне кааласаң айта бер дегенсип тигини карап калды. Ал кол баштыгынан ар түрдүү жемиштерди алып столчонун үстүнө койду да, бир кутуча сокту ачып, столдун үстүндөгү стаканга куюп абышканын колуна карматып, өзү аны өйдө кылып сүйөп турду. Абышка бир-эки уурттаган болду да кайра өзүнө берип:
- Ырахмат, балам - деди, кирилдеп араң чыккан добушу менен.
- Ата, ооруган адамдарды, картайган адамдарды барып кабар алуу мусулмандардын милдети. Пайгамбарыбыз карыяларды сыйлабагандар менин үммөтүм эмес деген. Ошон үчүн сиздерге келдик. Бир аз жардамыбыз бар эле тыякка тапшырдык. Сизди ордунан жыла албайт дегенинен атайын кирдим. Туугандарыңыз, балдарыңыз барбы? - деп сурады тиги. Балам бар деп айтууга аталык намысы жол бербедиби же таштап кеткен баласын балам деп атагысы келбедиби, айтор:
- Ээ балам, тууганым да, балам да жок. Балам болсо ушунда жатмак белем - деп койду акырын.
- Ата, мен сизге келген максатымды ачык айтайын. Мен атадан эрте калганмын. Атанын камкордугун, атанын тарбиясын көрбөдүм. Карысы бардын ырысы бар дейт ата, жүрүңүз сизди үйгө алып кетейин, мага ата болуп бериңиз - деди абышканын колунан кармап. Абышканын жүрөгү элжиреп кетти. Жүлжүйгөн көздөрүнүн кычыгынан чыккан жаштары кулагын көздөй куюлуп кетти. Өзүнүн качандыр бир кезде катуу жаңылганын даана сезди. Калтыраган колу менен тигини өзүнө тартып маңдайынан өптү да:
- Атанын тарбиясын албаганың менен Алланын тарбиясын алыпсың балам. Менин берген тарбиям тарбия болбой жолдо калсын. Ырахмат сага уулум, бирок мен бул жерден эч жакка кетпейм. Менин кыйналганым жакшы. Колуң менен кылганыңды моюнуң менен тарт деген. Мен бул нерселерди көрүшүм керек - деди. Анын сөздөрүнүн маанисине жакшы түшүнбөй калган тиги:
- Жок атаке, сизди алып кетпесем болбойт. Мында кыйналып каласыз - деп сөзүн кайра баштады эле, абышка акырын колун көтөрүп аны токтотту да:
- Убара болбо уулум. Мен бул дүйнөдөн баласыз өтүп кетем го деп ойлодум эле, эми мына балалуу болдум. Менде эч кандай арман жок эми, болгону менин бир суранычымды аткарууга убада бер - деди калтыраган үнү менен.
- Кандай өтүнүчүңүз болсо да аткарам ата, тартынбай айта бериңиз - деди.
- Бул дүйнөгө эч ким түркүк болгон эмес. Бүгүн эртең мен да көз жумам, сенден суранаарым ушул, мен жаназасыз көмүлүп калбайын. Жаназаны өзүң оку - деп андан аркы сөзүн айта албай бышактап ыйлай баштады.
- Коюңузчу ата, өлүмдүн кечи жакшы, ага шашылбаңыз - деп сооротмокчу болду эле, абышка кайра анын колун кармап :
- Жок уулум, мага убада бер, жаназасыз кетип калбайын - деди жалооруп.
- Макул атаке, убада берем - деп күлүмсүрөгөн болду да ордунан туруп:
- Балким мени менен кетерсиз - деди акыркы үмүтү менен.
Абышка алсыз калтыраган колдору менен көз жашын сүртүп:
- Ырахмат уулум, убара болбо. Убадаңды унутпа - деди да ансыз да жумулуу сыяктуу көздөрүн андан да бекемирээк жумуп тынчып жатып калды. Бөлмө ичин жымжырттыкка бөлөп, атага зар болгон бала да, балага зар болгон ата да үн сөзсүз тунжурап калышты. Аңырайа ачылган терезеден кирген жел, акыр-чикирдин сасык жытын ала келгенине карабастан бөлмө ичине бир аз салкындыкты тартуулап өткөнсүдү.
Акырет күнү кур калба!
Жалган дүйнө бул дүйнө,
Эки ача жолду тандайбыз,
Жашайбыз анда тогуз ай
Сыноо дүйнө бул дүйнө
Салып көр өзүң акылга
Моюн сун пендем фарзына
Үшүгүр кыл тообо кыл
Өлүү деген бул көчүү
Кам көрүп келген жыргашат
Камы жок келген куурашат
Жер кысат дейт хадисте
Чыга турган тешик жок
Таба албассың бир арга
Тилиң буулуп жооп жок
Жем болуп жерде жатасың
Күн төбөдө мээ кайнайт
Көлөкө жок баш катаарга
Ошондо болот жан арга
Баладан ата сооп издеп
Үмүтүн үзүп коёт дейт
Оң колдон тийсе китеби
Сол колдон тийсе китеби
Алат дейт абдан каарына
Тозокту көздөй тыштайт дейт
Эки ача жол ушул жол
Үр кыздар кызмат кылышат
Бул дүйнө кылган кызматың
Жеткизет бир күн жаннатка
Киргизет түрлүү гүл бакка
Олтурган болот нур такта
Жаннатта өлүм оору жок
Мээнет кыл жетсең жыргалга
Аллага кызмат кылып кал
Акырет күн кур калба
кыргыз тилиндеги гезит "Ислам маданияты"
Өссө дейт бири калкалап,
Өлсө дейт бири балталап.
Муфтият жарадарларды зыярат кылды
Терроризмди Исламдан көрүү - наадандык, Исламдан деп көргөзүү - кылмыш
Рамзан Кадыров, Чеченстандын президенти:
"Бейишке, бейкүнөө адамдарды өлтүрүү аркылуу барууга болбойт"
Дагы эле "кудайсыз, дин безер "светское" баш мыйзам менен жашай беребизби?
Бөлүнүүгө алып барган сөздөрүбүз менен жүрүм-турумубузду токтотолу
Оштук тележурналистти хижаб кийгендиги үчүн жумушунан четтетишкен
Хижабды чечсек эле өлкөнүн коопсуздугу сакталып калабы?
Уурулук менен каракчылыктын айырмасы
Мамбетасан Ибраев менен сандан санга ыйман сабагы
Сүйүктүү пайгамбарыбыздын (САВ) туулган күнүнө карата конкурстун жыйынтыгы
"Акындар Мухаммед пайгамбарды даңазалайт" аттуу конкурсунун жыйынтыгы
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/im/10/0530_14.htm on line 149
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/im/10/0530_14.htm on line 149
Warning: include() [function.include]: Failed opening '../../ohkaptal.htm' for inclusion (include_path='.:') in /var/www/u0371622/data/www/presskg.com/im/10/0530_14.htm on line 149
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/im/10/0530_14.htm on line 149
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/im/10/0530_14.htm on line 149
Warning: include() [function.include]: Failed opening '../../rec_art/0_rec.htm' for inclusion (include_path='.:') in /var/www/u0371622/data/www/presskg.com/im/10/0530_14.htm on line 149
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/im/10/0530_14.htm on line 149
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/im/10/0530_14.htm on line 149
Warning: include() [function.include]: Failed opening '../../news/0_art.htm' for inclusion (include_path='.:') in /var/www/u0371622/data/www/presskg.com/im/10/0530_14.htm on line 149